Δημοσίευση αίτησης για έγκριση τροποποίησης των προδιαγραφών προϊόντος, η οποία δεν είναι ήσσονος σημασίας, σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2019/C 216/08)

Η παρούσα δημοσίευση παρέχει το δικαίωμα ένστασης στην τροποποίηση κατά την έννοια του άρθρου 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1) εντός τριών μηνών από την ημερομηνία της παρούσας δημοσίευσης.

ΑΙΤΗΣΗ ΓΙΑ ΕΓΚΡΙΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ ΠΡΟΣΤΑΤΕΥΟΜΕΝΗΣ ΟΝΟΜΑΣΙΑΣ ΠΡΟΕΛΕΥΣΗΣ/ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ Η ΟΠΟΙΑ ΔΕΝ ΕΙΝΑΙ ΗΣΣΟΝΟΣ ΣΗΜΑΣΙΑΣ

Αίτηση για έγκριση τροποποίησης σύμφωνα με το άρθρο 53 παράγραφος 2 πρώτο εδάφιο του κανονισμού (ΕΕ) αριθ. 1151/2012

«RAGUSANO»

Αριθ. ΕΕ: PDO-IT-1505-AM01- 9.10.2017

ΠΟΠ ( X ) ΠΓΕ ( )

1. Αιτούσα ομάδα και έννομο συμφέρον

Consorzio per la tutela del formaggio Ragusano [Κοινοπραξία για την προστασία του τυριού Ragusano] με έδρα στο Εμπορικό, Βιομηχανικό, Βιοτεχνικό και Γεωργικό Επιμελητήριο της Ragusa: C.C.I.A.A. di Ragusa - Piazza della Libertà - 97100 Ragusa. Τηλ. + 39 3461532330 Διεύθυνση ηλεκτρονικού ταχυδρομείου: consorzioregusanodop@gmail.com; Πιστοποιημένο ηλεκτρονικό ταχυδρομείο: certmail@pec.consorzioragusanodop.it;

Η κοινοπραξία προάσπισης του τυριού Ragusano αποτελείται από τυροκόμους παραγωγούς «Ragusano». Έχει έννομο συμφέρον να υποβάλει αίτηση τροποποίησης κατά την έννοια του άρθρου 13 παράγραφος 1 του διατάγματος αριθ. 12511 του υπουργείου Πολιτικών Γεωργίας, Τροφίμων και Δασών της 14ης Οκτωβρίου 2013.

2. Κράτος μέλος ή τρίτη χώρα

Ιταλία

3. Κεφάλαιο των προδιαγραφών προϊόντος που αφορά/-ούν η/οι τροποποίηση/εις

4. Τύπος τροποποίησης/-εων

5. Τροποποίηση/-εις

Χαρακτηριστικά προϊόντος

Στο άρθρο 3 στοιχείο στ) των προδιαγραφών, τροποποιήθηκε το ελάχιστο βάρος του τυριού.

Η διατύπωση στις ισχύουσες προδιαγραφές:

αναδιατυπώθηκε ως εξής:

Η τροποποίηση αυτή, με την οποία το ελάχιστο βάρος αυξάνεται από 10 kg σε 12 kg, απαιτείται για την προσαρμογή των προδιαγραφών στην τρέχουσα πρακτική παραγωγής, η οποία έχει καθιερωθεί με την πάροδο του χρόνου.

Τα τελευταία χρόνια, οι παραγωγοί έχουν επιλέξει να παράγουν μεγαλύτερα τυριά. Η επιλογή αυτή αντικατοπτρίζει καλύτερα τις πραγματικές πρακτικές παραγωγής για το Ragusano, καθώς τα τελευταία χρόνια τα τυριά Ragusano έχουν σταθερά βάρος τουλάχιστον 12 kg.

Επιπλέον, το μέγεθος του Ragusano έχει αποδειχτεί ότι είναι ένα από τα ιδιαίτερα χαρακτηριστικά του τυριού, που το καθιστά αμέσως αναγνωρίσιμο από τον καταναλωτή, και σε σύγκριση με άλλα παρόμοια τυριά που δεν είναι ποτέ τόσο μεγάλα.

Το μέγιστο ποσοστό υγρασίας αυξήθηκε από 40 % σε 42 %.

Η διατύπωση στις ισχύουσες προδιαγραφές:

«Μέγιστη υγρασία: 40 %»

αναδιατυπώθηκε ως εξής:

«Μέγιστη υγρασία: 42 %»

Το ποσοστό της υγρασίας αυξήθηκε, ώστε το τυρί να γίνει πιο μαλακό, όπως φαίνεται ότι το προτιμούν οι καταναλωτές.

Απόδειξη της καταγωγής

Το άρθρο 5 «Απόδειξη της καταγωγής», που δεν συμπεριλήφθηκε στις ισχύουσες προδιαγραφές, προστέθηκε προκειμένου να εξασφαλιστεί η συμμόρφωση με το άρθρο 7 στοιχείο δ) του κανονισμού (ΕΕ) αριθ. 1151/2012. Βλέπε άρθρο 5 παρακάτω:

Δεσμός

Προστέθηκε το άρθρο 6 «Δεσμός με την περιοχή».

Το άρθρο αυτό δεν συμπεριλήφθηκε στις ισχύουσες προδιαγραφές αλλά μόνο στη σύντομη περιγραφή του προϊόντος. Οι πληροφορίες που προστέθηκαν ελήφθησαν συνεπώς από τη σύντομη περιγραφή του προϊόντος και από την έκθεση με τίτλο «Δεσμός με την περιοχή» που περιλαμβάνεται στα έγγραφα που υποβλήθηκαν στην Επιτροπή. Οι πληροφορίες αυτές έχουν αναδιατυπωθεί και προστεθεί για να εξασφαλιστεί ότι το άρθρο συμμορφώνεται με τις διατάξεις του άρθρου 7 παράγραφος 1 στοιχείο στ) του κανονισμού (ΕΕ) αριθ. 1151/2012.

Βλέπε άρθρο 6 παρακάτω:

Μέθοδος παραγωγής

Στο στοιχείο Γ του άρθρου 3 έχει προστεθεί ο ελάχιστος χρόνος ωρίμασης στο σχετικό τμήμα, καθώς αυτός είχε παραλειφθεί από τις ισχύουσες προδιαγραφές.

Επίσης, έχει προστεθεί η δυνατότητα ωρίμασης των τυριών με τη χρήση μεθόδων πέρα από το κρέμασμά τους, δεμένων μαζί με σχοινί σε ζεύγη, επάνω σε δοκούς.

Η διατύπωση στις ισχύουσες προδιαγραφές:

αναδιατυπώθηκε ως εξής:

Στις ισχύουσες προδιαγραφές δεν ορίζονται ελάχιστοι χρόνοι ωρίμασης, επομένως ορίστηκε περίοδος τριών μηνών (από τη μορφοποίηση του τυριού) ως ελάχιστη περίοδος ωρίμασης ώστε να εξασφαλίζεται ότι το προϊόν είναι επαρκώς ώριμο.

Όσον αφορά την τροποποίηση των μεθόδων ωρίμασης, αν και αναφέρεται ότι το εν λόγω στάδιο της παραγωγής πρέπει να πραγματοποιείται σε χώρους επαρκώς αεριζόμενους, οι παραγωγοί έχουν αποφασίσει ότι μπορούν να χρησιμοποιούνται και άλλες μέθοδοι εκτός από το κρέμασμα των τυριών σε ζεύγη με σχοινιά από δοκούς. Τα τελευταία χρόνια, οι παραγωγοί έχουν επιχειρήσει με μεγάλη επιτυχία την ωρίμανση των τυριών μέσω της τοποθέτησής τους σε ράφια από στρογγυλεμένες ξύλινες σχάρες σχεδιασμένες κατά τρόπο τέτοιο ώστε να εξασφαλίζεται η κυκλοφορία του αέρα. Κατ' αυτόν τον τρόπο, χωρίς αρνητικό αντίκτυπο στα χαρακτηριστικά του τυριού, το σχήμα του παραμένει κανονικό και πιο ευπαρουσίαστο και, κυρίως, πιο εύκολο να κοπεί σε μερίδες σε σχέση με το τυρί που ωριμάζει με τον παραδοσιακό τρόπο.

Επιπλέον, η προαναφερθείσα μέθοδος ωρίμασης καθιστά δυνατή τη χρήση μικρότερης ποσότητας αλατιού, καθώς απαιτείται υψηλότερο ποσοστό αλατιού για να είναι το τυρί πιο ανθεκτικό και να παραμορφώνεται λιγότερο όταν δένεται και κρεμιέται για ωρίμαση. Επομένως, η ως άνω μέθοδος ωρίμασης δίνει στους παραγωγούς τη δυνατότητα να φτιάξουν ένα προϊόν με χαμηλότερη περιεκτικότητα σε άλατα, το οποίο εκτιμάται ιδιαίτερα από τους καταναλωτές.

Με τις προαναφερόμενες τροποποιήσεις επιτυγχάνεται η διαφύλαξη των αρχών των παραδοσιακών μεθόδων ωρίμασης και παράλληλα η βελτίωση του προϊόντος.

Στο σημείο Γ του άρθρου 3, στο τέλος του τμήματος σχετικά με τη μορφοποίηση του τυριού, προστέθηκε η ακόλουθη φράση:

Η παρούσα τροποποίηση αποσκοπεί στη ρύθμιση και την εναρμόνιση των μεθόδων εφαρμογής για τις πλάκες καζεΐνης που εξασφαλίζουν ότι κάθε τυρί αριθμείται για λόγους ιχνηλασιμότητας και για τις σφραγίδες που εξασφαλίζουν ότι το επώνυμο τυρί αναγνωρίζεται εύκολα από τον καταναλωτή. Επιπλέον, η προσθήκη τέτοιων κανόνων στις προδιαγραφές διευκολύνει το έργο του οργανισμού ελέγχου, που στη συνέχεια μπορεί να ελέγξει τη συμμόρφωση με τους εν λόγω κανόνες.

Η τροποποίηση αυτή αποσκοπεί αποκλειστικά στη βελτίωση της ιχνηλασιμότητας και της αναγνώρισης του προϊόντος.

Επισήμανση

Το άρθρο 4 σχετικά με την επισήμανση και τη συσκευασία έχει αναδιατυπωθεί και επεκταθεί.

Η διατύπωση στις ισχύουσες προδιαγραφές:

αναδιατυπώθηκε ως εξής:

«Το τυρί προστατευόμενης ονομασίας προέλευσης “Ragusano” πρέπει να φέρει την παρακάτω επισήμανση όταν διατίθεται προς κατανάλωση, ώστε να εξασφαλίζεται ότι συμμορφώνεται με τις σχετικές νομικές διατάξεις·

στο τέλος της ελάχιστης περιόδου ωρίμασης, η επισήμανση τίθεται με πυροσφραγίδα στην κύρια πλευρά του τυριού, μαζί με τον αναγνωριστικό αριθμό ΕΚ της επιχείρησης και, κατά περίπτωση, με το εμπορικό σήμα.

Πέρα από το ενωσιακό σύμβολο για τις ΠΟΠ, η συσκευασία του “Ragusano” πρέπει να φέρει την ακόλουθη ετικέτα.

Γενική περιγραφή της ετικέτας

Η ετικέτα περιλαμβάνει τα ακόλουθα στοιχεία:

— Τις λέξεις RAGUSANO PDO με χαρακτήρες μεγαλύτερους από αυτούς των άλλων ενδείξεων της ετικέτας.

— Στοιχεία ταυτοποίησης της εκμετάλλευσης παραγωγής και/ή συσκευασίας σύμφωνα με την ισχύουσα νομοθεσία.

Οι προβλεπόμενες προδιαγραφές αναφέρονται στη βασική ετικέτα - η οποία είναι διαστάσεων 8 cm x 8 cm, αποτελείται από ένα πράσινο τετράγωνο (Pantone 369 C) με στρογγυλεμένες γωνίες εντός του οποίου (κεντραρισμένο κάθετα και οριζόντια σε σχέση με το τετράγωνο) υπάρχει ένα κίτρινο ορθογώνιο (Pantone 810 C) με στρογγυλεμένες γωνίες - το οποίο είναι διαστάσεων 7,2 cm x 4,2 cm.

Στον πράσινο χώρο επάνω από το ορθογώνιο, κεντραρισμένη οριζόντια εντός του χώρου αυτού, είναι η επιγραφή RAGUSANO DOP, με μαύρους χαρακτήρες (Pantone Process Black C) και γραμματοσειρά BAUHAUS Md BT 24, 6 pt.

Δεξιά, εντός του ίδιου ορθογωνίου, υπάρχει ένα λευκό τετράγωνο (Pantone Transparent White) με πράσινο περίγραμμα (Pantone 369 C) και στρογγυλεμένες γωνίες, διαστάσεων 3,6 cm x 3,6 cm, που περιέχει (κεντραρισμένο κάθετα και οριζόντια) τον λογότυπο RAGUSANO, διαστάσεων 2,2 cm x 2,7 cm, ενώ στα αριστερά βρίσκονται οι λέξεις “Certificato da Autorità pubblica designata dal MiPAAF” (Πιστοποιημένο από τη δημόσια αρχή που έχει οριστεί από το υπουργείο Γεωργικών, Επισιτιστικών και Δασικών Πολιτικών).

Η πράσινη περιοχή κάτω από το ορθογώνιο έχει σχεδιαστεί για το όνομα της εταιρείας, με γραμματοσειρά: ARIAL BOLD 8 pt - λευκό (Pantone Transparent White) και τη διεύθυνσή της, με γραμματοσειρά: ARIAL 7 pt - λευκό (Pantone Transparent White).

Οι παραπάνω διαστάσεις αφορούν τη βασική ετικέτα και απαιτούνται για τον καθορισμό υποχρεωτικών αναλογιών, οι οποίες πρέπει πάντοτε να τηρούνται, ωστόσο το πραγματικό μέγεθος της ετικέτας μπορεί να ποικίλει: από 5 cm × 5 cm τουλάχιστον, έως 12 cm x 12 cm το πολύ.

Γενικά χαρακτηριστικά του λογότυπου

Ο λογότυπος αποτελείται από έναν κύκλο που χωρίζεται οριζόντια από ένα λευκό ορθογώνιο που περιέχει τη λέξη RAGUSANO στο κέντρο. Το κείμενο, που είναι μεγαλύτερο από τη διάμετρο της περιφέρειας, είναι κεντραρισμένο τόσο κατακόρυφα όσο και οριζόντια σε σχέση με τον κύκλο. Χρώμα: μαύρο, Pantone Process Black C, και γραμματοσειρά: BAUHAUS Md BT. Τα δύο τόξα του κύκλου έχουν το ίδιο μέγεθος αλλά διαφορετικά χρώματα, το πάνω είναι κίτρινο (Pantone 810 C), και το κάτω πράσινο (Pantone 369 C).

Το τυρί που παράγεται αποκλειστικά από αγελαδινό γάλα από τη φυλή Modicana μπορεί να φέρει την ένδειξη “Ragusano da vacca modicana” (Ragusano από αγελάδες Modicana).»